Public procurement notice: Voluntary Ex Ante Transparency Notice
Published: 2024-01-23
Buyer: Rigspolitiet
Country: DK
Region: DK011
Contract type: Services
Procedure: Negotiated without a prior call for competition
CPV classification: 72000000 | 72212000: Platform-specific software programming services | 72230000: Custom software development services | 72250000: System and support services | 72267100: Maintenance of information technology software
Estimated value:  DKK

Technical requirements: Rigspolitiet agter – ved direkte tildeling - at indgå kontrakt med Systematic A/S vedr. drift og support af Københavns Politis disponeringsværktøj HS2. Den nuværende kontrakt blev indgået med Systematic A/S den 21. december 2017 på baggrund af et begrænset udbud, jf. udbudsbekendtgørelse 2017/S 177-362709. Kontrakten udløber den 21 december 2023. Behovet for en yderligere kontraktperiode skyldes, at udrulningen af en landsdækkende ny it-understøttelse af politiets operative disponeringsopgaver (POLDISP), der erstatter HS2, er forsinket, hvorfor der i en periode på ca. 3 år fortsat vil være et behov for at sikre, at HS2 systemet kan opretholdes.  HS2 anvendes af Københavns Politis vagtcentral ved disponering af ressourcer under politiets indsats ved de forskellige opgaver, hvor politiet tilkaldes. HS2 er designet for 100 % oppetid. Københavns politi skal kunne opretholde den operative parathed døgnet rundt og skal kunne drive en større politiaktion i flere døgn i træk. Dette stiller store krav til leverandøren, der via sin organisation og bemanding med højt kvalificerede medarbejdere, som er tilgængelige døgnet rundt, skal sikre, at HS2 holdes i konstant drift uden nedbrud. Af samme grund tillades servicevinduer ikke.  HS2-systemet er udviklet specielt til Københavns Politi, og bygger på teknologier som f.eks. C, C++, 3270 emulering og Low level MACOS.  Henset til systemets kritikalitet, herunder kravet om en oppetid på 100 %, samt at der er tale om en kort restlevetid på HS2, er det samlet set Rigspolitiets vurdering, at betingelserne i udbudslovens § 80, stk. 3, nr. 2 (manglende konkurrence af tekniske årsager) for at anvende udbud med forhandling uden forudgående offentliggørelse af en udbudsbekendtgørelse er opfyldt.  Rigspolitiet agter på denne baggrund at indgå kontrakt med den nuværende leverandør Systematic A/S. Kontrakten vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort.
Rigspolitiet følger proceduren i § 4 i klagenævnsloven (lov nr. 492 af 12. maj 2010 med senere ændringer). Aftalen vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. klagenævnslovens § 4, stk. 1, nr. 2.    I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en aftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en aftale, forudsat at bekendtgørelsen indeholder begrundelsen for ordregiverens beslutning om at tildele aftalen uden forudgående offentliggørelse af en udbudsbekendtgørelse i Den Europæiske Unions Tidende.   Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.   Klagenævnet for Udbuds egen vejledning om klager er tilgængelig på Klagenævnets hjemmeside.


Winner: Systematic A/S
Award value: 26761100.24